**Elnökségi ülés**

ELTE BGGyK HÖK

1097 Budapest, Ecseri út 3. A/61 Hallgatói iroda

2015. december 08. 19:00

Jelenlévők: 17 fő

Mandátummal rendelkezik: 8 fő

Az EB képviseletében: Varga Fanni

Az Ellenőrző Bizottság megállapította, hogy az ülés határozatképes.

Jegyzőkönyvvezető: Varga Fanni

A napirend előzetesen kiküldésre került, melyet az elnökség egyhangúlag elfogadott azzal a módosítással, hogy az első két napirendi pont megcserélésre kerül. A 4. napi rendi pont a sport- és rendezvényszervező referens választás lesz. Sztrecsko Boglárka az ülést 19:08-kor megnyitotta.

Napirend:

1. **Kitárt Ajtók Ünnepe értékelés**

*Sztrecsko Boglárka* értékeli a KAÜ-t, a rendezvénnyel kapcsolatban a kari vezetés részéről is pozitív visszajelzések érkeztek.

*Rózsás Eszter* szintén értékeli a rendezvényt és kiemel olyan tényezőket, amin a jövőben lehetne változtatni. A csúszásokra jobban oda kell figyelni, valamint a résztvevők eljutásának megszervezésére is nagyobb hangsúlyt kéne fektetni. Tanulság még, hogy a terem foglalást is korábban kell intézni.

*Márkus Mariann* tanácsolja, hogy az elnökség szedjen össze egy névjegyzéket, hogy a középiskoláknak ki lehessen küldeni a meghívókat. Kevés résztvevő volt a középiskolák részéről, fontos lenne, hogy tényleg minél többen eljöjjenek a megcélzott közönségből. Rózsás Eszter felveti, hogy a rendezvény hosszát is érdemes lenne átgondolni.

1. **Beszámolók**

Az elnökség a csapatépítés fontosságáról beszél, illetve arról, hogy a tisztségviselői beszámolókat mindenki olvassa el, hogy ez által is nagyobb belátást nyerjen a másik munkájáról.

Wiesner Fanni a sportösztöndíjjal kapcsolatban tesz fel kérdést, hogy ki lehet az elbíráló bizottság 3. tagja. Mivel a sportösztöndíjat véleményező bizottság csak javaslatot tesz a KÖB elbírálásra, így a tagoknak nem kell feltétlenül KÖB tagnak lennie, mivel a KÖB hozza meg a végleges döntést.

*Sztrecsko Boglárka beszámolója*:

Kari Tanácson elfogadták a HKR kari különös részében tervezett változtatást elfogadták. Dékáni Tanácson beszéltek a KAÜ-ről.

Losoncz Mária a mai napon tájékoztatta Sztrecsko Boglárkát, hogy pénteken délelőtt ki kell pakolni a hallgatózót. Januárban a vizsgaidőszakban kapnánk új termet. Addig átmenetileg nincs hallgatózó.

A közéleti ösztöndíjakkal kapcsolatban Sztrecsko Boglárka elmondja, hogy mivel a korábban tisztséget betöltő hallgatóknak kiutalták a közéleti ösztöndíjat, így írnak róla papírt, hogy ezt a pénzt átadták az őket leváltó hallgatóknak.

*Schindler Petra beszámolója*: Fontos információ, hogy még nincs érvényben az, hogy a 27 kredit helyet 36-ot kell teljesíteni.

*Tóth Emese beszámolója*: a terepgyakorlatos támogatással kapcsolatban

1. **Hallgatózó programok**

 Boronyák Ilona beszámol terveiről az elnökségnek. A levlistára korábban elküldte az elképzeléseit, amit a tavaszi félévtől tervez megvalósítani. Heti két alkalommal tervez ilyen délutánokat (társas, filmnézés). A célközönség elsősorban az elsősök és másodévesek lennének- pszichológia témájú felkészítő játékok is lehetnének a játék repertoárban. A játékok nyertesei akár apró ajándékokban is részesülhetnek.

 A film délutánhoz van projektor a HÖK-ben ezt lehetne használni. A programokkal kapcsolatban Tóth Emese kérdése, hogy Boronyák Ilona a HÖK nevében, vagy egyénileg szeretné őket szervezni. Boronyák Ilona úgy gondolja, hogy érdemes lenne a HÖK-ös tisztségviselőknek is részt venni ezeken a rendezvényeken.

1. **Sport- és rendezvényszervező referens választás**

Sztrecsko Boglárka kéri Herpai Júliát, hogy röviden foglalja össze, hogy milyen tervei, megvalósítandó ötletei vannak, ha az elnökség megválasztaná sport- és rendezvényszervező referensnek. Herpai Júlia kiemeli a programjában kiemelt jelentőséggel bíró dolgokat (Gyógymatekkal való szoros együttműködés, utánpótlás).

Az elnökség tagjai kérdéseket tesznek fel, amelyet Júlia megválaszol.

Az elnökség tagjai átveszik a szavazólapokat. Szavazatszámláló bizottságnak Varga Fannit, Margitai Annát és Wiesner Fannit kéri fel Sztrecsko Boglárka, amit az elnökség egyhangúlag elfogad.

***A szavazás eredménye: 8 érvényes szavazattal a BGGyK HÖK elnöksége Herpai Júliát egyhangúlag megválasztja sport- és rendezvényszervező referensnek.***

1. **ELTE BGGyK Küldöttgyűlés időpontja**

Margitai Anna javaslata, hogy a KGY tagoknak lehetne egy igényfelmérést kiküldeni, hogy mikor érnének rá. Sztrecsko Boglárka előreláthatólag február első hetére tervezné a KGY összehívását.

1. **Egyebek**

Elnökségi ülések a vizsgaidőszakban kéthetente lesznek. Ebben az évben már nem lesz több elnökségi ülés.

Sztrecsko Boglárka az ülést 20 óra 50 perckor lezárja.

BGGYK HÖK elnök EB elnök

jegyzőkönyvvezető